b'\n_START_ARTICLE_\nGod Bless the USA\n_START_PARAGRAPH_\n\xc2\xabGod Bless the USA\xc2\xbb er en amerikansk patriotisk sang, skrevet av country-musikeren Lee Greenwood. Den n\xc3\xa5dde syvendeplass p\xc3\xa5 de amerikanske countryspillelistene da den ble utgitt i 1984, og ble spilt p\xc3\xa5 det republikanske \xc3\xa5rsm\xc3\xb8tet samme \xc3\xa5ret, men sangen ble f\xc3\xb8rst viden kjent under Gulfkrigen i 1990 og 1991, da den ble mye spilt._NEWLINE_Sangens popularitet gikk til v\xc3\xa6rs etter World Trade Center-angrepet den 11. september 2001, og under invasjonen av Irak i 2003. Sangen ble ofte h\xc3\xb8rt p\xc3\xa5 radio i USA i forbindelse med disse hendelsene, og varianter av sangen ble spredt over internett, blant annet en versjon med klipp fra kjente taler av amerikanske storheter, deriblant President George W. Bush.'